Hepä tekivät
Oun köyhä, kurja työmies vain.
     Niin elo tukalaa,
 kun osaksein niin vähän sain
     mun työni tuotantaa,
 vaikk’ ahkerasti aina tein
 ja hiki juoksi otsalleni.

 Jo rakennusta monta loin
     kans osatoverein.
 Ne rikkahille kaikki soin.
     Sain lantit palkaksein.
 Ja niillä niukan ruuan sain.
 Mut kellarissa asun vain.

 On siinä katto kalsea
     ja päivilläkin yö.
 Ja haju, löyhkä heiseva
     myös läpi seinäin lyö. –
 Vaan sinne raastoin muijasein,
 sen sairaan sairastumaan vein.

 Ja siellä kuihtuu lapsoset,
     ne vaaleet vaalenee.
 Ja rintain yskeet, röystehet
     jo kuoloo kuiskailee.
 Mä syytän: rikkaat riistäjät –
 syyt murhain hepä tekivät.

–[Valpa]s.

Lähde: Työmies 10.10.1901.

Edvard Valpas-Hänninen
Runot
Työmies
1901